**EXTRAS DIN**

**METODOLOGIA DE ORGANIZARE ŞI DESFĂŞURARE A**

**ALEGERILOR DIN CADRUL CONSILIULUI ELEVILOR**

**CAPITOLUL I**

**DISPOZIŢII GENERALE**

**Art. 1** Prezenta Metodologie este elaborată în conformitate cu prevederile Regulamentul de Organizare şi Funcţionare a Consiliului Naţional al Elevilor, aprobat prin Ordinul ministrului educaţiei naţionale şi cercetării ştiinţifice nr. 3838 din 23.05.2016 şi cu prevedrile Regulamentului Intern al Consiliului Național al Elevilor, aprobat prin decizia Biroului Executiv al Consiliului Național al Elevilor nr. 24/CAT din 15.06.2016, ratificată de Adunarea generală a Consiliului Național al Elevilor.

**Art. 2** La alegerile din cadrul ConsiliuluiȘcolar/Județean/Național al Elevilor pot candida persoanele care îndeplinesc cumulativ următoarele condiţii:

1. Dovedesc calităţi manageriale şi morale, reflectate prin acumularea unui punctaj minim în urma evaluării dosarului de candidatură, în cazul Consiliului Județean, respectiv Național al Elevilor;
2. Să nu fie afiliat unei entităţi cu caracter politic sau unui partid politic;
3. Nu sunt elevi în clasele terminale ale ciclului de liceu;
4. În anii școlari precedenți nu au existat situații de repetenție.

**Art. 3** (1) Pentru funcţiile din cadrul Biroului ExecutivalConsiliului Școlar al Elevilorpoate candidaorice elev care îndeplinește condițiile de la art. 2.

(2) Pentru funcţiile din cadrul Biroului Executiv al Consiliului Judeţean al Elevilor pot candida președinții Consiliilor Școlare ale Elevilor (pentru președinte), președinții/vicepreședinții CȘE (pentru vicepreședinte), președinții/secretarii CȘE (pentru secretar), orice elev validat de către Adunarea generală a Consiliului Școlar al Elevilor (AG CȘE poate validat un singur candidat pentru o singură funcție din Biroul Executiv) sau orice membru care în trecut a ocupat o funcție în Biroul Executiv al CJE, care îndeplinesc condiţiile prevăzute de prezenta metodologie.

(3) Nu pot exista mai mult de doi elevi din aceeași unitate de învățământ în cadrul Biroului Executiv al Consiliului Județean al Elevilor.

(4) Pentru funcția de preşedinte/secretar executiv/vicepreşedinte al Consiliului Național al Elevilor pot candida președinții Consiliilor Județene ale Elevilor.

**Art. 4** (1)În condiţiile vacantării funcţiei de preşedinte, până la organizarea unei noi sesiuni de alegeri,conducerea interimară a Consiliului Judeţean al Elevilor/Consiliului Școlar al Elevilor este preluată de către vicepreședintele aflat în exercițiu, care a obținut numărul cel mai mare de voturi în urma alegerilor, pentru cel mult 30 de zile;

(2) În perioada de 30 de zile, președintele interimar are obligația de a organiza noi alegeri, care se vor organiza în cadrul Adunării generale a Consiliului Județean/Școlar al Elevilor, în afară de situația în care se organizează sesiuni ordinare de alegeri și astfel în cazul Consiliului Școlar al Elevilor votează toți elevii școlii.

**CAPITOLUL II**

**ORGANIZAREA ŞI DESFĂŞURAREA ALEGERILOR**

**A. CONSILIUL ŞCOLAR AL ELEVILOR**

**Art. 6** (1) Alegerile pentru preluarea funcţiilor de conducere se organizează de Biroul Executiv al Consiliului Școlar al Elevilor, aflat în perioada exercitării mandatului.

(2) Biroul Executiv al Consiliului Școlar al Elevilor are obligaţia de a organiza sesiune electorală în fiecare an şcolar, conform calendarului de alegeri din prezenta metodologie, pentru ocuparea funcțiilor din cadrul Biroului Executiv și al departamentelor, dacă este cazul.

(3) Excepție de la art. 6, alin. (2) fac funcțiile unde membrii Biroului Executiv al Consiliului Școlar al Elevilor care după un an de mandat (din mandatul de 2 ani școlari calculați de la începutul sesiunii ordinare, indiferent de momentul în care persoana a fost aleasă în funcție), conform Regulamentului Intern al CNE, nu au notificat Biroul Executiv al Consiliului Școlar al Elevilor că doresc să își încheie mandatul și cărora le-a fost aprobat raportul de activitate de către Adunarea generală.

**Art. 7** (1) Alegerile pentrufuncțiiledin Biroul Executv neocupate în prima sesiune de vot, în urmademisiei sau demiterii unui membru al Biroului Executiv al Consiliului Școlar al Elevilor se organizează în decursul celor 30 de zile de la prima sesiune de alegeri/de la demisia/demiterea respectivului membru. Data concursului este stabilită de Consiliul Școlar al Elevilor în cauză, cu avizul Consiliului Judeţean al Elevilor, alegerile fiind organizate în cadrul Adunării generale a Consiliului Școlar al Elevilor.

(2) Un membru al Biroului Executiv al Consiliului Școlar al Elevilor poate fi demis conform Regulamentului Intern al Consiliului Național al Elevilor.

**Art. 8** (1)Biroul Executiv al ConsiliuluiŞcolar al Elevilor are obligaţia de a anunţași promovaorganizarea concursului, conform calendarului regăsit în Anexa 1, prin afişarea posturilor din cadrul structurii și a informațiilor relevante, pe site-ul unității de învățământ și la panourile Consiliilor Școlare ale Elevilor.

(2) Sunt acceptaţi la înscriere numai candidaţii ale căror dosare întrunesc integral condiţiile cuprinse în prezenta metodologie. Secretarul comisiei va redacta în mod obligatoriu un proces-verbal de predare-primire a dosarului de candidatură.

(3) Biroul Executiv afişează, prin intermediul propriilor căi de comunicare, lista candidațiilor validați, precum şi agenda sesiunii electorale;

(4) În situaţii justificate, preşedintele comisiei de concurs și validare poate dispune suspendarea temporară a desfăşurării concursului şi eliminarea din sală a persoanelor cu atitudine şi comportament necorespunzător.

**Art. 9** (1) Dosarul de candidatură se va depune la secretarul comisiei, conform calendarului alegerilor regăsit în Anexa 1 şi va conţine formularul de candidatură pentru Consiliul Școlar al Elevilor, regăsit în anexa 2.

(2) Pentru a fi validat, dosarul trebuie să fie complet.

(3) La finalul evaluării dosarelor, comisia de concurs și validare va încheia un proces verbal care va fi publicat la avizierul școlii, anunțând candidații care au fost validați.

**Art.10 (1)** Comisia de concurs şi validare a dosarelor de candidatură este constituită din:

1. preşedinte – preşedintele Consiliului Școlar al Elevilor, aflat în exercițiu;
2. secretar – secretarul Consiliului Școlar al Elevilor, aflat în exercițiu;
3. vicepreşedinte – vicepreşedintele Consiliului Şcolar al Elevilor, aflat în exerciţiu;
4. membru - evaluator, reprezentant al Consiliului Județean al Elevilor;
5. În cazul în care vreunul din membrii comisiei de concurs și validare participă în cadrul sesiunii electorale din postura de candidat sau nu poate fi prezent, atribuțiile și responsabilitățile acestuia sunt preluate de către un membru delegat de Biroul Executiv al Consiliului Școlar al Elevilor;
6. La desfăşurarea sesiunii electorale pot fi invitaţi să participe în calitate de observatori:

-reprezentantul asociaţiei de părinţi; -reprezentanţi ai ONG-urilor cu activitate relevantă în domeniul educației;

1. La desfăşurarea sesiunii electorale poate fi invitat să participe în calitate de observator consilierul educativ.
2. La desfăşurarea sesiunii electorale pot participa în calitate de observatori reprezentanți ai Consiliului Național al Elevilor.
3. Secretarul comisiei de concurs și validare invită observatorii să asiste la desfăşurarea sesiunii electorale, cu cel puţin 48 de ore înainte de data desfăşurării acesteia. Participarea observatorilor va fi confirmată. Neprezentarea observatorilor nu afectează legitimitatea desfăşurării concursului;
4. Observatorii participă la activităţile comisiei, dar nu se implică în procesul electoral propriu-zis. Observatorii au dreptul de acces la toate documentele de concurs şi de a-şi consemna observaţiile în procesul verbal. Dacă în derularea concursului observatorii sesizează preşedintelui comisiei vicii de procedură sau de organizare, acesta are obligaţia de a remedia de îndată neregulile sesizate şi va dispune măsurile care se impun;
5. Observatorii nu au dreptul de a face sesizări privind corectitudinea organizării şi desfăşurării sesiunii electorale după încheierea acesteia, decât în situaţia în care nu s-a dat curs sesizării consemnate în procesul verbal.

**Art.11** Alegerilepentru funcţiile de conducere din Consiliile Şcolare ale Elevilor constau înurmătoarele etape:

1. anunțarea alegerilor, a calendarului și a informațiilor aferente.
2. depunerea dosarelor de candidatură.
3. analizarea, evaluarea şi validarea dosarului candidatului;

d)susţinerea candidaturii în fața colectivului de elevi din cadrul unității de învățământ, dacă e cazul.

e) votul secret al elevilor din unitatea de învățământ/ votul Adunării generale a CȘE, în cazul alegerilor în afara sesiunii ordinare de alegeri;

1. numirea în funcție.

**Art. 12 (1)** Campania electorală va înceta în ziua premergătoarevotului;

**(2)** În desfășurarea procesului electoral, se va avea în vedere susținerea candidaturilor în fațacolectivului de elevi din cadrul unității de învățământ cel târziu în ziua premergătoare votului;

1. Comisia de concurs și validare are obligaţia de a pregăti buletinele de vot pentru sesiunea de vot secret, care vor fi semnate de către preşedintele comisiei;
2. Vor fi considerate valide doar buletinele de vot cu o singură opţiune;
3. Se va proceda la anularea buletinelor de vot cu alte inscripţii decât cele admise şi consemnarea numărului acestora în procesul verbal al sesiunii electorale.

**Art. 13 (1)** Alegerile se pot organiza în două moduri:

* 1. Votul secret al elevilor unității de învățământ cu urna mobilă prin clase.
  2. Votul secret al elevilor unității de învățământ prin amplasarea urnei într-un loc, vizibil și accesibil din unitatea de învățământ, supravegheat în permanență de doi membri al comisiei.

1. Un candidat este considerat câștigător dacă întrunește majoritatea simplă a voturilor valabil exprimate.
2. În cazul în care există un singur candidat, pe buletinul de vot există opțiunile ”Da”, ”Nu” și ”Mă abțin”.

**Art.14 (1)** Secretarul comisiei de concursși validare întocmeşte procesul verbal, conform Anexei, încare consemnează desfăşurarea şi rezultatele concursului, precum şi menţiunile persoanelor desemnate ca observatori. Procesul verbal este semnat de preşedintele comisiei de concurs și validare, de membrii acesteia şi de persoanele desemnate ca observatori.

**(2)** Preşedintele comisiei, cu ajutorul consilieruluieEducativ, prin serviciul secretariat, are obligatia dea transmite prin adresă oficială componenţa şi datele de contact ale membrilor noului Birou Executiv. Adresa va fi trimisă către Consiliul Judeţean al Elevilor în maxim 72 de ore după încheierea procesului electoral;

**Art.15 (1)** Existenţa departamentelor în cadrul Consiliului Şcolar al Elevilor este facultativă şi se vastabili prin hotărare a Adunării Generale a Consiliului Şcolar al Elevilor la prima Adunare Generală din respectivul an școlar, la maximum două săptămâni de la începerea anului școlar.

1. Dacă Adunarea Generală a Consiliului Şcolar al Elevilor stabilește existenţa departamentelor, directorii acestora vor fi aleși de către Adunarea generală, în cadrul primei sesiuni din noul mandat, din rândul celor care își depun dosarul de cadidatură; alegerile vor fi organizate de către noul Birou Executiv la maximum 2 săptămâni după încheierea procesului electoral.
2. Dosarul de candidatură va cuprinde formularul de candidatură, prevăzut în anexa 2.
3. Comisia de concurs și validare va fi formată din Biroul Executiv al Consiliului Școlar al Elevilor, nou ales.
4. Directorii departamentelor îşi vor susţine candidatura în plenul Adunării Generale a Consiliului Şcolar al Elevilor;
5. Candidaţii pentru departamente vor fi aleși prin vot secret, exercitat de membrii Adunării Generale a Consiliului Şcolar al Elevilor (reprezentanţii claselor).
6. Orice elev poate candida pentru funcţia de director de departament.

**(8)**Dosarele în format fizic se înmânează secretarului comisiei de concursși validare.

**(9)** Departamente vor fi create şi înfiinţate prin decizia Adunării Generale, în funcție de necesitățileelevilor din cadrul unității de învățământ.

**Capitolul III.**

**NUMIREA ÎN FUNCŢIILE DE PREŞEDINTE, VICEPREŞEDINTE, SECRETAR al**

**CONSILIULUI ŞCOLAR / JUDEŢEAN / REGIONAL AL ELEVILOR, RESPECTIV FUNCŢIILE DE SECRETARI EXECUTIVI ȘI PREȘEDINTE AL CONSILIULUI NAŢIONAL AL ELEVILOR**

**Art.41 (1)** Numirea în funcţiile de conducere a ConsiliuluiȘcolar al Elevilor, a Consiliului Judeţeanal Elevilor, respectiv a Consiliului Național al Elevilor se face în urma rezultatelor obţinute la etapa de vot secret din cadrul sesiunii electorale de concurs pentru ocuparea posturilor de conducere, organizat potrivit prezentei metodologii;

1. Validarea rezultatelor concursului de ocupare a funcţiilor de conducere se realizează de către comisia de concurs și validare;
2. În urma concursului, candidaţii declarați câștigători sunt aleşi pe o perioadă de maximum 2 ani, în concordanță cu perioada în care au avut loc alegerile, conform Regulamentului Intern.

**Capitolul IV**

**ABATERI**

**Art.42** Constituie abateriurmătoarele fapte:

1. distrugerea, deteriorarea, murdărirea, acoperirea prin scriere sau în orice mod a listelor electorale, a platformelor- program afişate sau a oricăror alte afişe ori anunţuri de propagandă electorală tipărite;
2. întocmirea, de către comisia de concurs si validare, a proceselor-verbale cu încălcarea dispoziţiilor prezentei metodologii;

c. continuarea propagandei electorale după încheierea acesteia, precum şi sfătuirea, în ziua votării, a alegătorilor să voteze sau să nu voteze un anumit candidat;

1. implicarea cadrelor didactice și/sau a membrilor comisiei de evaluare în campania electorală și în susținerea unuia și/sau mai mulți candidați înainte sau în timpul perioadei alegerilor;
2. purtarea, pe durata votării, de către membrii comisiei de concurs și validare, de ecusoane, insigne sau alte însemne de propagandă electorală;

f. încălcarea de către membrii comisiei a obligaţiei de a participa la activitatea acestora;

1. împiedicarea prin orice mijloace a liberului exerciţiu al dreptului de a alege sau de a fi ales; h.fraudarea alegerilor sau nerespectarea prezentei metodologii.

**Art.43 SANCȚIONAREA ABATERILOR**

1.abaterile prevăzute la art. 42 literele b, d, e, f se sancționează cu excluderea din comisie a membrilor contravenienţi;

2.abaterile prevăzute la art. 42, literele a, c, e, g se sancționează cu invalidarea şi excluderea din campania electorală a candidatului care procedează la contravenţie;

3.abaterile prevăzute la art. 42, literele c, g,h se sancționează cu anularea procesului electoral și refacerea acestuia de către Biroulul Executiv CNE prin structurile de la nivel CȘE/CJE/CRE.

**Capitolul V**

**DISPOZIŢII FINALE**

**Art.44** Informaţiile false cuprinse în formularul de candidatură, falsul în declaraţii, falsul în înscrisurioficiale şi sub semnătură privată, observate de comisia de concurs și validare înainte sau în timpul desfăşurării concursului, atrag eliminarea candidatului din concurs.

**Art.45 (1)** Sesizările care vizează nerespectarea condiţiilor de înscriere la concurs sau cele referitoarela valabilitatea documentelor de la dosarul de candidatură, dovedite înaintea sau în timpul sesiunii electorale, atrag eliminarea candidatului;

**(2)** Sesizările menţionate la alin. (1) al prezentului articol, dovedite după finalizarea concursului,darînainte de emiterea deciziei de numire, dacă sunt constatate cu privire la câştigătorul concursului, conduc la invalidarea rezultatelor acestuia şi validarea următorului candidat promovat. În cazul în care nu există niciun alt candidat promovat, alegerile se reprogramează.

**Art.46 (1)** Pe durata desfăşurarii campaniei de promovare a alegerilor, de campanie electorală şi dealegeri CŞE/CJE/CRE/CNE, profesorilor sau factorilor externi le este interzisă influenţarea voturilor (campanie/anticampanie pentru un anumit candidat).

**(2)** În cazul în care prezentul articol este încălcat, Comisia de Concurs şi Validare are obligaţia de ainvalida alegerile.

**Art.47 (1)** Nerespectarea prevederilor prezentei metodologii atrag după sine, în funcţie de gravitateinvalidarea procesului electoral; gravitatea este stabilita de Comisia de Concurs si Validare.

1. Decizia de invalidare a procesului electoral, precum şi aplicarea acesteia va fi făcută de către Comisia de Concurs şi Validare.
2. În cazul în care Biroul Executiv sau Adunarea Generală a Consiliului Naţional al Elevilor constată că procesul electoral nu a fost valid, nerealizându-se în conformitate cu Regulamentul de Organizare şi Funcţionare sau cu prezenta metodologie, iar Comisa de Concurs şi Validare nu şi-a îndeplinit atribuţiile, pot decide, prin vot, invalidarea alegerilor din respectiva structură sau revocarea din funcție a candidatului ales.

**Art.48** Orice situaţie apărută pe parcursul desfăşurării procesului electoral, neprevăzută de prezentametodologie, va fi adusă la cunoştinţă Comisiei de Concurs şi Validare de la nivel judeţean/regional, precum şi Consiliului Naţional al Elevilor.

**Art.49** Anexele 1-4sunt parte integrantă din prezenta metodologie.

**Art.50** Prezenta metodologie intră în vigoare de la data aprobării de către Biroul Executiv alConsiliului Naţional al Elevilor și ratificată de Adunarea generală a Consiliului Național al Elevilor şi devine obligatorie pentru toţi membrii Consiliului Elevilor.

**Art.51** În cazuri excepţionale, Biroul Executiv al Consiliului Naţional al Elevilor poate emitederogări de la prezenta metodologie.

**CALENDARUL**

**ALEGERILOR PENTRU FUNCŢIILE DIN CADRUL CONSILIULUI ȘCOLAR AL ELEVILOR**

**ȘCOALA GIMNAZIALĂ ”TRAIAN” CRAIOVA**

**17 – 21 octombrie 2016:** Depunerea dosarelor de candidatură în format fizic pentru consiliile şcolare ale elevilor;

**22 - 23 octombrie 2016:** Evaluarea şi validarea dosarelor de candidatură;

**24 - 30 octombrie 2016:** Desfăşurarea campaniei electorale;

**1 noiembrie 2016:** Desfăşurarea alegerilor pentru funcţiile din cadrul consiliului şcolar al elevilor;